 Nigba ti MKO Abiọla jẹ olootu iwe iroyin atigbadegba kan The Trumpeter nileewe, Olusẹgun Ọbasanjọ ni igbakeji rẹ Ọdun 1956 ni MKO Abiọla bẹrẹ isẹ bii akọwe nile ifowopamọ Barclays nilu Ibadan amọ lọdun 1960 lo ri ẹkọ ọfẹ gba lati lọ kawe loke okun ni fasiti Glasgow, nibi to ti gba oye imọ ijinlẹ akọkọ ninu imọ nipa isiro owo, to si tun kawe di akọsẹmọsẹ olusiro owo Ni kete to pada de si Naijiria, ni Moshood bẹrẹ isẹ pẹlu ile iwosan ẹkọsẹ isegun fasiti Eko gẹgẹ bii olusiro owo agba, ko to tun lọ sile isẹ apoogun Pfizer, lẹyin naa lo tun dara pọ mọ ileesẹ to wa fun eto ibaraẹnisọrọ, ITT, nibi to ti di igbakeji aarẹ fun ẹkun Afirika ati aarin gbungbun agbaye, Middle East Nigba to se diẹ, MKO Abiọla di olokoowo aladani, to si n da ileesẹ ara rẹ silẹ ni oniruuru ẹka. 